****

**โครงการนิสิตสัมพันธ์อาเซียน**

**กรณีศึกษาความสัมพันธ์ไทย-ลาว**

**ศูนย์อาเซียนศีกษา มหาวิทยาลัยมหาจุฬาลงกรณราชวิทยาลัย**

**ประจำปีงบประมาณ ๒๕๖๒**

**๑. ชื่อโครงการ** โครงการนิสิตสัมพันธ์อาเซียน กรณีศึกษาความสัมพันธ์ไทย-ลาว

**๒. ชื่อหน่วยงาน** ศูนย์อาเซียนศึกษา มหาวิทยาลัยมหาจุฬาลงกรณราชวิทยาลัย

**๓. ผู้รับผิดชอบโครงการ** ส่วนวิจัย สารสนเทศและบริการวิชาการ ศูนย์อาเซียนศึกษา มจร

**๔. โครงการเชื่อมโยงกับมาตรฐาน** สนองยุทธศาสตร์ที่ ๑ การพัฒนาการผลิตบัณฑิตให้มีคุณภาพ

**๕. หลักการและเหตุผล/เหตุผลความจำเป็น**

มหาวิทยาลัยมหาจุฬาลงกรณราชวิทยาลัย เป็นสถาบันอุดมศึกษาในกำกับของรัฐที่มีนิสิตจากประเทศเพื่อนบ้าน อาทิ กัมพูชา ลาว เมียนมาร์ เวียดนามทั้งบรรพชิตและคฤหัสถ์ให้ความสนใจเดินทางเข้ามาศึกษาจำนวนมากที่สุด ในจำนวนทั้ง 4 ประเทศนี้ รวมทั้งสิ้น 1,303 รูป/คน นิสิตชาวต่างประเทศส่วนมากจะพักอยู่ที่หอพักของมหาวิทยาลัยร่วมกับนิสิตไทย นิสิตเหล่านี้จึงได้ทำกิจกรรมร่วมกันทั้งในชั้นเรียนและนอกชั้นเรียน มีการปฏิสัมพันธ์ระหว่างกันเกิดขึ้นตลอดเวลา ซึ่งวัฒนธรรมความเป็นอยู่และวิถีปฏิบัติทางศาสนาระหว่างนิสิตไทยและนิสิตต่างชาติที่มีความแตกต่างกันนี้ อาจทำให้เกิดความไม่เข้าใจและเป็นอุปสรรคในการใช้ชีวิตอยู่ร่วมกัน

ส่วนวิจัย สารสนเทศและบริการวิชาการ ศูนย์อาเซียนศึกษา มีภารกิจในการให้บริการวิชาการองค์ความรู้ที่เกี่ยวข้องกับประชาคมอาเซียน ได้เล็งเห็นถึงความสำคัญของปัญหาดังกล่าว จึงจัดกิจกรรมส่งเสริมการเรียนรู้ข้ามวัฒนธรรมให้กับนิสิตของมหาวิทยาลัย เพื่อให้เกิดการแลกเปลี่ยนเรียนรู้ ทำความเข้าใจในวัฒนธรรมที่แตกต่างกันและปรับตัวในการเรียนหรือทำกิจกรรมร่วมกันกับนิสิตที่มาจากประเทศอาเซียน โดยปัจจุบันนี้ประเทศไทยได้เข้าสู่การเข้าสู่ประชาคมอาเซียนอย่างเป็นทางการ นิสิตซึ่งเป็นอนาคตของชาติจึงจำเป็นที่จะต้องเรียนรู้ ทำความเข้าใจในความแตกต่างทางวัฒนธรรม ประเพณี และความเชื่อต่างๆของประเทศสมาชิกอาเซียนและเรียนรู้ที่จะปรับตัวในการอยู่ร่วมกันภายใต้ความเป็นสังคมเดียวกัน โดยในปีงบประมาณ ๒๕๖๒ นี้ ได้กำหนดให้มีการจัดกิจกรรมแลกเปลี่ยนเรียนรู้ข้ามวัฒนธรรมอาเซียนในพื้นที่สาธารณรัฐประชาธิปไตยประชาชนลาว โดยการประสานงานของบุคลากรจาก มจร วิทยาเขตอุบลราชธานี ในการจัดกิจรรมแลกเปลี่ยนเรียนรู้ข้ามวัฒนธรรมในครั้งนี้ โดยลักษณะของกิจกรรมจะเป็นรูปแบบการจัดการเรียนรู้ที่ส่งเสริมให้เกิดการเรียนรู้ของนิสิตเพื่อให้เกิดความเข้าใจและยอมรับในความแตกต่างทางวัฒนธรรม ดังนี้ จึงมีความสำคัญเป็นอย่างมากในการที่จะหาแนวทางหรือวิธีการจัดการศึกษาเรียนรู้ในเรื่องดังกล่าวเพื่อให้ประชาคมอาเซียนสามารถพัฒนาได้อย่างมีประสิทธิภาพ

**๖. วัตถุประสงค์ของโครงการ**

๑. เพื่อให้นิสิตได้ศึกษาเรียนรู้วัฒนธรรมที่แตกต่างกันในประชาคมอาเซียน กรณีศึกษาการเรียนรู้ข้ามวัฒนธรรมไทย-ลาว

๒. เพื่อสร้างความเข้าใจในความแตกต่างในด้านวัฒนธรรม ทำให้นิสิตสามารถปรับตัวในการดำเนินชีวิตและการทำกิจกรรมร่วมกันกับนิสิตที่มาจากประเทศอาเซียน

๓. เพื่อเสริมสร้างสายสัมพันธ์อันดีระหว่างนิสิตไทยและนิสิตอาเซียน กรณีศึกษาการเรียนรู้ข้ามวัฒนธรรมไทย-ลาว

**๗. ลักษณะกิจกรรม**

๗.๑ จัดกิจกรรมอบรมการเรียนรู้ข้ามวัฒนธรรม โดยถอดบทเรียนจากโครงการวิจัยเรื่อง “รูปแบบการจัดการเรียนรู้ข้ามวัฒนธรรมอาเซียนในกลุ่มประเทศ CLMV สำหรับนิสิตมหาวิทยาลัยมหาจุฬาลงกรณราชวิทยาลัย**”**

๗.๒ จัดกิจกรรมแลกเปลี่ยนเรียนรู้ความแตกต่างทางวัฒนธรรมระหว่างนิสิตไทยและนิสิตที่มาจากประเทศอาเซียน

๗.๓ สัมมนากลุ่มย่อยในหัวข้อ “การปรับตัวภายใต้ความแตกต่างทางวัฒนธรรม: กรณีศึกษาความสัมพันธไทย-ลาว”

**๘. เป้าหมายผลผลิต**

๘.๑ เป้าหมายเชิงปริมาณ

๑. ผู้เข้าร่วมกิจกรรมจำนวน ๓๐ รูป/คน ประกอบด้วย นิสิตจากมหาวิทยาลัยมหาจุฬาลงกรณราชวิทยาลัย ส่วนกลาง และวิทยาเขตอุบลราชธานี

๘.๒ เป้าหมายเชิงคุณภาพ

๑. นิสิตได้แลกเปลี่ยนเรียนรู้วัฒนธรรมที่แตกต่างกันในประชาคมอาเซียน กรณีศึกษาการเรียนรู้ข้ามวัฒนธรรมไทย-ลาว

๒. นิสิตเกิดความรู้ความเข้าใจความแตกต่างทางวัฒนธรรมและสามารถปรับตัวในการดำเนินชีวิตและการทำกิจกรรมร่วมกับนิสิตที่มาจากประเทศอาเซียน

๓. นิสิตไทยและนิสิตจากประเทศอาเซียนได้สร้างสายสัมพันธ์อันดีระหว่างกัน รวมทั้งการเรียนรู้ข้ามวัฒนธรรมไทย-ลาว

**๙. เป้าหมายเชิงเวลา**

๙.๑ ระยะเวลาดำเนินการ

เดือนสิงหาคม ๒๕๖๒– เดือนกันยายน ๒๕๖๒

๙.๒ งบประมาณ

งบประมาณแผ่นดิน

**๑๐. สถานที่ดำเนินโครงการ**

มหาวิทยาลัยมหาจุฬาลงกรณราชวิทยาลัย วิทยาเขตอุบลราชธานี และวิทยาลัยสงฆ์จำปาสัก วัดหลวงปากเซ แขวงจำปาสัก สาธารณรัฐประชาธิปไตยประชาชนลาว

**๑๑. กิจกรรมการดำเนินงาน**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **ที่** | **กิจกรรม** | **ระยะเวลาการดำเนินการ** | | | | | | | | | | | |
| ต.ค | พ.ย | ธ.ค | ม.ค | ก.พ | มี.ค | เม.ย | พ.ค | มิ.ย | ก.ค | ส.ค | ก.ย |
| ๑  ๒  ๓  ๔  ๕ | ขออนุมัติโครงการ  ติดต่อประสานงาน  ดำเนินงานตามโครงการ  ประเมินผลการดำเนินงาน  สรุปการดำเนินงาน |  |  |  |  |  |  |  |  |  |  |  |  |

**๑๒. ตัวชี้วัด**

๑๒.๑ ผลผลิต (Output)

เสริมสร้างความรู้ความเข้าใจความแตกต่างทางวัฒนธรรมในประชาคมอาเซียนและเป็นการเปิดโลกทัศน์แก่นิสิต

๑๒.๒ ผลลัพธ์ (Outcome)

๑. นิสิตมีความรู้ความเข้าใจวัฒนธรรมที่แตกต่างกันในประชาคมอาเซียน กรณีศึกษาการเรียนรู้ข้ามวัฒนธรรมไทย-ลาว

๒. นิสิตไทยและนิสิตจากประเทศอาเซียนมีสายสัมพันธ์อันดีระหว่างกัน

**๑๓. ผลที่คาดว่าจะได้รับ**

๑. นิสิตได้ศึกษาเรียนรู้วัฒนธรรมที่แตกต่างกันในประชาคมอาเซียน กรณีศึกษาการเรียนรู้ข้ามวัฒนธรรมไทย-ลาว

๒. นิสิตมีความเข้าใจในความแตกต่างในด้านวัฒนธรรม สามารถปรับตัวในการดำเนินชีวิตและการทำกิจกรรมร่วมกันกับนิสิตที่มาจากประเทศอาเซียน

๓. นิสิตไทยและนิสิตอาเซียนมีความสัมพันธ์อันดีระหว่างกัน โดยได้มีการจัดกิจกรรมร่วมกันระหว่างนิสิตไทยจาก มจร ส่วนกลาง และ มจร วิทยาเขตอุบลราชธานี

**กำหนดการ  
โครงการนิสิตสัมพันธ์อาเซียน**

**กรณีศึกษาความสัมพันธ์ไทย-ลาว**

**ศูนย์อาเซียนศีกษา มหาวิทยาลัยมหาจุฬาลงกรณราชวิทยาลัย**

**ประจำปีงบประมาณ ๒๕๖๒**

**ระหว่างวันที่ ๑ – ๔ กันยายน พ.ศ.๒๕๖๒**

**ณ มหาวิทยาลัยมหาจุฬาลงกรณราชวิทยาลัย วิทยาเขตอุบลราชธานี  
และวิทยาลัยสงฆ์จำปาสัก วัดหลวงปากเซ แขวงจำปาสัก สาธารณรัฐประชาธิปไตยประชาชนลาว**



|  |  |
| --- | --- |
| **วันที่ ๑ กันยายน พ.ศ.๒๕๖๒** | |
| ๐๙.๐๐ – ๑๗.๐๐ น. | นิสิต และบุคลากร ศูนย์อาเซียนศึกษา เดินทางจาก มจร วังน้อย ไปที่จังหวัดอุบลราชธานี และเดินทางเข้าที่พัก |
| **วันที่ ๒ กันยายน พ.ศ.๒๕๖๒** | |
| ๐๘.๓๐ – ๐๙.๐๐ น. | ลงทะเบียน และเตรียมความพร้อมในการทำ Workshop |
| ๐๙.๐๐ – ๐๙.๐๕ น. | พิธีเปิด ประธานในพิธีเปิดโดย รองอธิการบดีวิทยาเขตอุบลราชธานี  ดร.ลำพอง กลมกูล ผู้อำนวยการส่วนวิจัย สารสนเทศและบริการวิชาการ  ศูนย์อาเซียนศึกษา มจร กล่าวรายงาน |
| ๐๙.๐๕ – ๑๑.๐๐ น. | การสัมมนากลุ่มย่อย เรื่อง “การปรับตัวภายใต้ความแตกต่างทางวัฒนธรรม: กรณีศึกษาความสัมพันธไทย-ลาว” |
| ๑๐.๐๐ – ๑๐.๑๕ น. | ฉัน/รับประทานอาหารว่าง |
| ๑๐.๑๕ – ๑๑.๑๕ น. | กิจกรรมการเตรียมความพร้อมเพื่อการศึกษาเชิงพื้นที่ กรณีศึกษาการเรียนรู้ข้ามวัฒนธรรมไทย-ลาว |
| ๑๑.๑๕ – ๑๒.๓๐ น. | ฉัน/รับประทานอาหารกลางวัน |
| ๑๒.๓๐ – ๑๕.๐๐ น. | ออกเดินทางจาก มจร วิทยาเขตอุบลราชธานี ไปด่านช่องเม็ก เขตแดนไทย-ลาว |
| ๑๕.๐๐ – ๑๘.๐๐ น. | การศึกษาเชิงพื้นที่ ปราสาทหินวัดพู มรดกโลกแห่งที่สองของประเทศลาว |
| ๑๘.๐๐ น. เป็นต้นไป | เดินทางกลับที่พัก และพักผ่อนตามอัธยาศัย |
| **วันที่ ๓ กันยายน พ.ศ.๒๕๖๒** | |
| ๐๘.๓๐ – ๑๐.๐๐ น. | กิจกรรมแลกเปลี่ยนเรียนรู้ เรื่อง “การเรียนรู้ข้ามวัฒนธรรมไทย-ลาว”  ระหว่างนิสิต มจร และนักศึกษา วิทยาลัยสงฆ์จำปาสัก สปป ลาว |
| ๑๐.๐๐ – ๑๐.๑๕ น. | ฉัน/รับประทานอาหารว่าง |
| ๑๐.๑๕ – ๑๑.๑๕ น. | กิจกรรมแลกเปลี่ยนเรียนรู้ เรื่อง “การเรียนรู้ข้ามวัฒนธรรมไทย-ลาว” (ต่อ) |
| ๑๑.๑๕ – ๑๒.๓๐ น. | ฉัน/รับประทานอาหารกลางวัน |
| ๑๒.๓๐ – ๑๕.๐๐ น. | ศึกษาเชิงพื้นที่ศาสนสถานสำคัญ และพิพิธภัณฑ์ในเมืองจำปาสัก |
| ๑๕.๐๐ – ๑๘.๐๐ น. | แลกเปลี่ยนเรียนรู้ และบันทึกภาคสนาม |
| ๑๘.๐๐ น. เป็นต้นไป | เดินทางกลับที่พัก และพักผ่อนตามอัธยาศัย |
| **วันที่ ๔ กันยายน พ.ศ.๒๕๖๒** | |
| ๐๙.๐๐ – ๑๗.๐๐ น. | กิจกรรมสะท้อนผลการเรียนรู้ และเดินทางกลับเข้าสู่ประเทศไทย |

**หมายเหตุ:** กิจกรรมและกำหนดการอาจเปลี่ยนแปลงตามความเหมาะสม